#Setmana 12 : Del 29 al 4 de juny

ACTIVITATS COMPLEMENTÀRIES AL **CANIGÓ**

Aneu guardant totes les feines endreçades a la carpeta, i les que feu extres també, segur que serà molt xulo compartir-les després. També les podeu enviar (escanejades, fotos, vídeos, ... per correu a:

CANIGO[estemacasa@escolajave.cat](mailto:MITJAestemacasa@escolajave.cat)

**A l’*assumpte* poseu Act. Complementària.**



L’arribada del coronavirus va obligar a tancar totes les escoles com a mesura de protecció. Com la resta de nens i nenes, et vas haver de quedar a casa i seguir el curs de manera virtual. Ara que la pandèmia està més controlada i el confinament es va relaxant, arriba l’hora de reobrir les escoles. Però tornar a classe no serà com abans…

Les escoles no van tancar només a Catalunya, sinó arreu del món. En alguns països, però, ja han tornat a obrir les portes. Han hagut de prendre moltes precaucions per defensar-se contra el coronavirus. N’hem trobat imatges a les xarxes socials: veuràs que algunes d’aquestes precaucions són ben curioses! <https://text-lagalera.cat/blog/saps31-escola/>

1. Quines **normes d'higiene** creus que caldrà seguir quan tornis a l’escola?

**Anar a l’escola ja no serà com abans**

A Catalunya, les escoles obriran les portes a partir de l’1 de juny perquè hi vagin alguns alumnes, però en realitat **les aules no es reobriran per a tothom fins al setembre**. I ho faran d’una manera ben diferent.

Per evitar que el coronavirus entri a l’escola, tothom haurà de **mantenir les normes d’higiene i les distàncies de seguretat** que hem après durant el confinament. Això significa que el dia a dia a l’escola canviarà molt. Ja no podràs actuar com abans quan entris a l’escola, quan seguis a classe o quan juguis al pati amb els companys.

Encara no s’han determinat totes les normes, però ja sabem que les classes es dividiran en **grups reduïts**: a primària, cada grup tindrà 13 alumnes com a màxim. Això suposarà haver de buscar més aules per encabir tots els grups i més mestres per atendre’ls.

[Citar su fuente aquí.]

2. Per què fan servir aquells **barrets** tan estranys a les **escoles xineses**?

3. Quants **alumnes** podrà haver-hi **per grup** a primària a partir de setembre?

4. Algunes escoles de **Dinamarca** no tenen prou aules per encabir tots els alumnes en grups reduïts. Per això també fan classe fora del centre: en un estadi de futbol, en un parc d’atraccions o fins i tot al zoo. Què et sembla aquesta solució?

5. Tens **ganes de tornar a l'escola**, tenint en compte que ja no serà com abans? Per què?


6. Què creus que farà **la teva escola** per adaptar-se a les mesures de seguretat?

**EL REPTE DE LA SETMANA...**

**Al mal temps, bona cara!**

A vegades, quan les coses són complicades o tristes, val més prendre-se-les amb **humor**. Per això alguns dibuixants han fet **acudits** sobre la tornada a l’escola en temps del coronavirus.

Fixa’t en aquest acudit d’André Philippe Côté:



1. Què creus que vol dir aquest acudit? **Escriu un breu text** on expliquis què fan el nen i la nena protagonistes i per què actuen així.

2. I tu, **t’animes a dibuixar un acudit**? Pensa com serà la tornada a l’escola amb totes aquestes normes de seguretat i imagina una situació divertida. Pots incloure diàlegs al dibuix.